“เงินบาท” เปิด 36.58 บ. อ่อนค่าต่อเนื่อง หวั่น “เฟด” ขึ้นดอกเบี้ยแรง-เศรษฐกิจถดถอย
“ค่าเงินบาท” เปิดเช้านี้ที่ 36.58 บ. อ่อนค่าต่อเนื่อง หวั่นเศรษฐกิจถดถอยจากการเร่งขึ้นดอกเบี้ยของธนาคารกลางสหรัฐ
“ค่าเงินบาท” เปิดเช้านี้ที่ 36.58 บ. อ่อนค่าต่อเนื่อง หวั่นเศรษฐกิจถดถอยจากการเร่งขึ้นดอกเบี้ยของธนาคารกลางสหรัฐ
15 ก.ค. 2565

ผู้สื่อข่าวรายงานว่า ค่าเงินบาทเปิดเช้านี้ที่ระดับ 36.58 บาทต่อดอลลาร์ แข็งค่าขึ้นเล็กน้อยจากระดับปิดวันก่อนหน้าที่ระดับ 36.62 บาท/ดอลลาร์ จับตาประชุมเฟดปลายเดือนนี้
โดยตลาดการเงินโดยรวมยังคงถูกกดดันจากความกังวลแนวโน้มเศรษฐกิจหลักอาจเข้าสู่สภาวะถดถอยได้ จากการเร่งขึ้นดอกเบี้ยนโยบายของบรรดาธนาคารกลาง โดยเฉพาะในฝั่งสหรัฐฯ ผู้เล่นในตลาดอยู่ในภาวะปิดรับความเสี่ยงและกังวลแนวโน้มผลประกอบการของบริษัทจดทะเบียนมากขึ้น หลังจากที่สถาบันการเงินขนาดใหญ่ อาทิ JPM (-3.5%) และ Morgan Stanley (-0.4%) รายงานผลกำไรแย่กว่าที่ตลาดคาดการณ์ไว้ กดดันให้หุ้นกลุ่มการเงินต่างปรับตัวลดลง